Tukkies se regsfakulteit beste in Afrika | Maroela Media
Tukkies se regsgebou. Foto: Xenonstain via Wikipedia
Die Universiteit van Pretoria se regsfakulteit het 16 plekke geklim tot die 76ste plek op die wêreldranglys.
Volgens die Times Higher Education- regsvakkeranglys, wat gister uitgereik is, het Tukkies die beste regsfakulteit in Afrika. Dié universiteit het in 2017 altesaam 35 doktors- en 179 meestersgrade toegeken.
Elzet Hurter, woordvoerder van die UP se regsfakulteit, sê hul regstudente blink wêreldwyd voortdurend uit, wat bydra tot die fakulteit se hoë plek op die wêreldranglys.
Amerikaanse universiteite oorheers die 2017-ranglys met Stanford in die eerste plek, Duke tweede, Yale vierde, Chicago sesde, Harvard sewende en New York negende. Die orige vier plekke in die top-tien word beklee deur Brittanje se Universiteit van Cambridge in die derde plek, Oxford vyfde, die London School of Economics and Political Science sewende en Australië se Universiteit van Melbourne in die tiende plek.
Die enigste ander Suid-Afrikaanse en trouens Afrika-universiteit in die top-100 is die Universiteit van Kaapstad, net een plek onder Tukkies in die 77ste plek is. Nog drie Suid-Afrikaanse universiteite het die top-200 gehaal, naamlik Unisa, die Universiteit van Johannesburg en die Universiteit van die Witwatersrand.
matriek-app Tukkies Universiteit van Pretoria
Kaapstad vra hofbevel teen busstakers
Ondervind enige ander lesers (se kinders) probleme met SWK122 by UP? (Mens is te bang om te gaan kla maar ek sou graag nog opinies wil verneem.)
Dis net 'n jammerte dat die grade wat deesdae aan Suid-Afrikaanse universiteite toegeken word nie deur talle eerstewereld lande aanvaar word nie.
In die land van die blindes is een oog koning
Beste in Afrika? Twintig jaar gelede het ons nie eens dit as die moeite werd beskou om onsself met die derde wereld te vergelyk nie. Ons was net eenvoudig heeltemal te ver voor die res van Afrika. Vandag kan ons dit nie bekostig om onsself met Europa te vergelyk nie sedert ons net te ver onder hulle standaarde is.
'n Mens moet nie te veel in hierdie gradeeringsisteme lees nie. Dit is baie moeilik om twee universiteite met mekaar te vergelyk, veral as jy nie self by die twee studeer nie. Verder, hierdie sisteme is gebaseer op publikasies, en nie noodwendig akademiese vermoë nie.
As jy volgense so 'n sisteem gaan, dan is tukkies en pukke amper heel onder in SA wanneer dit kom by algehele gradeering. Ons almal weet dit is nie noodwendig so nie.